Document ID: /roh_data/filtered/fineweb-2-filterrobots_roh.jsonl.gz/3092

La cumissiun per furmaziun e cultura a discutà la fatschenta. Ils avis en la cumissiun davart l’iniziativa sajan fitg differents, scriva il chantun. Suenter discussiun è la maioritad da la cumissiun suandada a la proposta da la regenza da refusar l’iniziativa. In dals arguments da refusar l'iniziativa è tranter auter che la pasch linguistica vegniss periclitada.
Ina minoritad less ina cuntraproposta
Ina minoritad da la cumissiun fa dentant ina cuntraproposta. Tenor lezza duai sulet ina lingua estra vegnir instruida en la scola primara, quai duai dentant esser stringentamain ina lingua chantunala. Il Cussegl grond tracta l'iniziativa en la sessiun da zercladur.
RR actualitad 10:00